Landsvirkjun hefur nú tilkynnt stórnotendum svo sem álverum að skerða þurfi orkusölu til þeirra vegna þess hve lítið vatn er í lónum á Þjórsársvæðinu. Álver gætu þurft að minnka framleiðslu vegna þessa nú þegar álverð er í miklum hæðum.
Landsvirkjun þarf að skerða orku til stórnotenda á borð við álver og líklega þarf að minnka framleiðslu vegna þessa. Staðan í vatnsbúskap hefur ekki verið lakari í sjö ár.
Landsvirkjun hafði þegar gripið til skerðinga, meðal annars hjá fiskimjölsverksmiðjum og nú er ljóst að þær fá ekki rafmagn fyrr en í vor þegar leysingar hefjast. Bræðslurnar þurfa því að ljúka loðnuvertíðinni knúnar olíu. Eftirspurn eftir raforku hjá Landsvirkjun fer sífellt vaxandi segir í tilkynningunni en á sama tíma þarf að spara vatnið í miðlunarlónum til að tryggja forða fram á vor. Skerðingin veldur Landsvirkjun tekjutapi og skerðingin samtals nemur um 3% af árlegri orkuvinnslu. Þetta gerist á óheppilegum tíma, álver þurfa líklega að minnka framleiðslu þegar álverð er hátt.
Landsvirkjun hefur tilkynnt stórnotendum svo sem álverum að skerða þurfi orkusölu til þeirra vegna þess hve lítið vatn er í lónum Þjórsár. Álver gætu þurft að minnka framleiðslu, nú þegar álverð er í miklum hæðum. 